Държавен вестник, бр. 59, 2009 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  59
Чл. 42. (1) Заявките за балансиране, подавани от
производители, са за намаляване на производството.
(2) Активирането на заявки за намаляване на
производството от оператора има за цел да намали
изходната активна мощност на съответния обект
спрямо обявеното във физическата номинация за
производство ниво.
Чл. 43. (1) Заявките за балансиране, подавани от
потребители, сменили доставчика, са за увеличава-
не на потреблението.
 (2) Активирането на заявки за увеличаване на
потреблението от оператора има за цел да увеличи
потреблението на електрическа енергия на съответ-
ния обект спрямо заявената във физическата номи-
нация за потребление.
Чл. 44. (1) Предложенията за балансиране, пода-
вани от производители, са за увеличаване на произ-
водството.
(2) Активирането на предложения за увеличава-
не на производството от оператора има за цел да
увеличи изходната активна мощност на съответния
обект спрямо обявеното във физическата номина-
ция за производство ниво.
Чл. 45. (1) Предложенията за балансиране, пода-
вани от потребители, сменили доставчика, са за
намаляване на потреблението.
 (2) Активирането на предложения за намалява-
не на потреблението от оператора има за цел да
намали потреблението на електрическа енергия на
съответния обект спрямо заявената във физическа-
та номинация за потребление.
Чл. 46. Производителите по чл. 40, т. 1 имат право
да подават предложения за увеличаване на производ-
ството и заявки за намаляване на производството.
Чл. 47. Производителите по чл. 40, т. 2 не подават
предложения за балансиране и заявки за балансира-
не на пазара на балансираща енергия, но участват в
приоритетния списък на източниците на балансира-
ща енергия, според изискванията на чл. 51 и 52.
Чл. 48. Операторът активира:
1. предложения за балансиране, когато в електро-
енергийната система има недостиг на генераторна
мощност съгласно правилата по чл. 83, ал. 1, т. 4 ЗЕ;
2. заявки за балансиране, когато в електроенер-
гийната система има излишък на генераторна мощ-
ност съгласно правилата по чл. 83, ал. 1, т. 4 ЗЕ.
Раздел III
Приоритетен списък на източниците на
балансираща енергия
Чл. 49. Операторът изготвя приоритетен списък
и активира източниците на балансираща енергия
според този списък, отчитайки технологичните кри-
терии, свързани със сигурността на снабдяването,
съгласно правилата по чл. 83, ал. 1, т. 4 ЗЕ.
Чл. 50. (1) Приоритетният списък съдържа:
1. предложения/заявки за балансиране, подадени
от търговските участници по чл. 40, т. 1 и 3;
2. разполагаем за съответния период на сетъл-
мент резерв за третично регулиране, предоставен от
производителите по чл. 40, т. 2;
3. източници на балансираща енергия, предоста-
вена от доставчици по чл. 40, т. 4.
(2) Мощностните диапазони, предвидени за учас-
тие в автоматично регулиране на честота и обменна
мощност, не се включват в приоритетния списък.
Чл. 51. (1) Подреждането на източниците на ба-
лансираща енергия при съставяне на приоритетен
списък за компенсиране на недостига на генератор-
на мощност в електроенергийната система се извър-
шва по възходящ ред на цената на доставяната от
тях енергия.
(2) За целите на съставянето на приоритетния
списък по ал. 1:
1. цената на балансиращата енергия, произведена
от производителите по чл. 40, т. 2, се приема за равна
на сумата от регулираните им цени за енергия и раз-
полагаемост, умножена с коефициента по чл. 83, ал. 3;
2. цената на балансиращата енергия, произведе-
на от ВЕЦ—собственост на обществения доставчик,
се приема за равна на най-високата от цените на
балансираща енергия по т. 1;
3. цената на балансиращата енергия, непотребе-
на от ПАВЕЦ—собственост на обществения достав-
чик, се приема за равна на най-ниската от цените на
балансираща енергия по т. 1.
Чл. 52. (1) Подреждането на източниците на ба-
лансираща енергия при съставяне на приоритетен
списък за компенсиране на излишъка на генератор-
на мощност в електроенергийната система се извър-
шва по низходящ ред на цената на предложената от
тях енергия.
(2) За целите на съставянето на приоритетния
списък по ал. 1:
1. цената на балансиращата енергия, непроизве-
дена от производителите по чл. 40, т. 2, се приема за
равна на регулираната им цена за енергия, разделе-
на на коефициента по чл. 83, ал. 3;
2. цената на балансиращата енергия, непроизве-
дена от ВЕЦ—собственост на обществения достав-
чик, се приема за равна на най-високата от цените за
балансираща енергия по т. 1;
3. цената на балансиращата енергия, консумира-
на от ПАВЕЦ—собственост на обществения достав-
чик, се приема за равна на най-ниската от цените за
балансираща енергия по т. 1.
Чл. 53. При постъпване на предложения и заявки
с еднакви цени приоритет имат предложенията и
заявките, указващи по-голям диапазон на отклоне-
ние от физическата номинация.
Раздел IV
Физически данни
Чл. 54. Търговските участници, които подават
предложения и заявки на балансиращия пазар, са
длъжни да предоставят на оператора следната ин-
формация:
1. динамични параметри, представляващи съв-
купност от данни и характеристики на отделните
обекти или съвкупност от обекти на търговските
участници, свързани с възможността им за промяна
на изходната мощност, съгласно чл. 56;
2. физически номинации за производство/потреб-
ление, съдържащи информация за очакваното ниво
на производство/потребление на даден обект или
съвкупност от обекти, съгласно чл. 58.
Чл. 55. (1) Динамичните параметри и физичес-
ките номинации се подават от търговските участни-
ци заедно с представените от тях предложения и
заявки за балансиране в обобщена форма по обра-
зец, утвърден от оператора.
(2) Търговските участници изпращат информаци-
ята по ал. 1 на оператора по електронна поща, факс
или чрез други средства, утвърдени от оператора.
Чл. 56. Динамичните параметри включват:
1. скорост на увеличаване на мощността, MW/min;
2. скорост на намаляване на мощността, MW/min;